Zápisnica

z dvadsiateho šiesteho zasadnutia Obecného zastupiteľstva v Rúbani, konaného
dňa 15. decembra  2025 o 1700 hodine na Obecnom úrade  v Rúbani 

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani  otvorila a viedla  starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Potom oboznámila prítomných s návrhom programu rokovania. 
O schválení návrhu nasledovalo verejné hlasovanie.  
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 272 zo dňa 15.12.2025
Obecné zastupiteľstvo v Rúbani
s poukazom na § 12 ods. 11 zákona č. 369/1990 Zb. o obecnom zriadení
1.  berie na vedomie
prehlásenie, že Obecné zastupiteľstvo v Rúbani je spôsobilé rokovať a uznášať sa, nakoľko     je prítomná nadpolovičná väčšina poslancov.
2. schvaľuje
    program zasadnutia Obecného zastupiteľstva v Rúbani

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh plánu kontrolnej činnosti hlavnej kontrolórky obce Rúbaň na 1. polrok 2026
5. Návrh na VII. úpravu rozpočtu Obce Rúbaň na rok 2025
6. [bookmark: _Hlk207711026]Všeobecne záväzné nariadenie Obce Rúbaň č. 1/2025, ktorým sa mení Všeobecne záväzné nariadenie Obce Rúbaň č. 4/2024 o nakladaní s komunálnymi odpadmi a drobnými stavebnými odpadmi na území obce Rúbaň
7. Zápisnica č. 2/2025 zo zasadnutia vyraďovacej a likvidačnej komisie
8. [bookmark: _Hlk216169889]Určenie vážnych dôvodov pre poskytovanie sociálnej služby v zariadení pre seniorov
9. Zaradenie obce Rúbaň do členstva a územia verejno-súkromného partnerstva 
MAS – Dvory a okolie
10. Žiadosť o súhlas s plánovanou stavbou „Výstavba novej zemnej NN prípojky pre pripojenie novej základňovej stanice 1911BR_ Rúbaň“
11. Žiadosť neverejného poskytovateľa sociálnych služieb o poskytnutie finančného príspevku na prevádzku na zabezpečenie poskytovania sociálnej služby v zariadení pre seniorov DOS Danubia na rok 2026
12. Žiadosť o finančnú dotáciu na CVČ v Nových Zámkoch na školský rok 2025/2026
13. Rôzne 
14. Interpelácie
15. Záver 

1/ Otvorenie zasadnutia

Zasadnutie obecného zastupiteľstva otvorila a viedla Ing. Štěpánka Zacharová,  starostka obce.  

2/ Určenie zapisovateľa a overovateľov zápisnice

Predsedujúca určila za zapisovateľku  Helenu  Kanyicskovú a za overovateľov zápisnice určila PaedDr. Kristínu Pócsovú a Ing. Zoltána Tamašeka. 

O schválení návrhu nasledovalo verejné hlasovanie.  
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 273 zo dňa 15.12.2025
Obecné zastupiteľstvo v Rúbani
s poukazom na § 12 ods. 11 zákona č. 369/1990 Zb. o obecnom zriadení
určuje
a) zapisovateľku: Helenu Kanyicskovú
b) overovateľov zápisnice: PaedDr. Kristínu Pócsovú, Ing. Zoltána Tamašeka

3/ Voľba návrhovej komisie  

Starostka obce, Ing. Štěpánka Zacharová navrhla za členov návrhovej komisie: Imricha Petríka, Gábora Pócsa a Štefana Juhásza.

O schválení návrhu nasledovalo verejné hlasovanie.
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 274 zo dňa 15.12.2025
Obecné zastupiteľstvo v Rúbani
s poukazom na § 12 ods. 11 zákona č. 369/1990 Zb. o obecnom zriadení
volí
návrhovú komisiu v zložení: Imrich Petrík, Gábor Pócs, Štefan Juhász

4/ Návrh plánu kontrolnej činnosti hlavnej kontrolórky obce Rúbaň na 1. polrok 2026

Starostka obce, Ing. Štěpánka Zacharová konštatovala, že poslancom obecného zastupiteľstva bol  doručený  materiál  -  Návrh plánu kontrolnej činnosti hlavnej kontrolórky obce Rúbaň na
1. polrok 2026, ktorý tvorí prílohu zápisnice pod písmenom C. Návrh plánu kontrolnej činnosti  predložila Ing. Klára Kšinantová, hlavná kontrolórka obce. V zmysle § 18f ods. 1 písm. b) zákona Slovenskej národnej rady č. 369/1990 Zb. o obecnom zriadení v znení neskorších predpisov hlavný kontrolór predkladá obecnému zastupiteľstvu  raz za šesť mesiacov návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve zverejnený spôsobom v obci obvyklým. Návrh je zverejnený na úradnej tabuli obce a webovej stránke obce od 17.11.2025. Hlavný kontrolór pri výkone kontrolnej činnosti postupuje podľa pravidiel zákona č. 357/2015 Z. z. o finančnej kontrole a audite a o zmene a doplnení niektorých zákonov v súlade s § 18e zákona č. 369/1990 Zb. o obecnom zriadení v znení neskorších predpisov.
Poslancom bol v písomných podkladoch doručený návrh uznesenia s dôvodovou správou. 
V diskusii vystúpili:
Štefan Juhász, poslanec:
· dopyt  k návrhu plánu kontrolnej činnosti, ktorý je na 1. polrok 2026, ale v  časti ostatná činnosť je uvedený návrh na 2. polrok 2026
Ing. Štěpánka Zacharová, starostka obce:
· jedná sa o pokračovanie ďalšej úlohy kontrolóra vypracovať návrh  na 2. polrok 2026

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum =5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 275 zo dňa 15.12.2025
Obecné zastupiteľstvo v Rúbani
schvaľuje
Návrh plánu kontrolnej činnosti hlavného kontrolóra obce Rúbaň na 1. polrok 2026

5/ Návrh na VII. úpravu rozpočtu Obce Rúbaň na rok 2025

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na VII. úpravu rozpočtu Obce Rúbaň na rok 2025, ktorý tvorí prílohu zápisnice pod písmenom D. Návrh na VII. úpravu rozpočtu Obce Rúbaň na rok 2025 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2025 a na základe týchto skutočností je navrhnutá táto zmena.
Poslancom bol v písomných podkladoch doručený návrh uznesenia s dôvodovou správou.

V diskusii vystúpili:
Ing. Zoltán Tamašek, poslanec:
· dopyt k  rozpočtovej príjmovej položke „ Iné nedaňové príjmy“ vo výške  9545,92 EUR
Štefan Juhász, poslanec:
· dopyt k rozpočtovej výdavkovej položke „Nakladanie s odpadmi – materiál“ vo výške   2 341,05 EUR
Ing. Štěpánka Zacharová, starostka obce:
· jedná sa o uplatnenie pohľadávok  obce v rámci dedičského konania po poručiteľovi, ktorému obec doplácala sumu, príspevok na úhradu sociálnej služby za pobyt v zariadení pre seniorov obce z dôvodu jeho nedostačujúceho príjmu 
· jedná sa o nákup big vriec na zber bioodpadu
	
Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0


U z n e s e n i e  Obecného zastupiteľstva v Rúbani č. 276 zo dňa 15.12.2025
Obecné zastupiteľstvo v Rúbani
schvaľuje
VII. úpravu rozpočtu Obce Rúbaň na rok 2025

6/ Všeobecne záväzné nariadenie Obce Rúbaň č. 1/2025, ktorým sa mení Všeobecne záväzné nariadenie Obce Rúbaň č. 4/2024 o nakladaní s komunálnymi odpadmi a drobnými stavebnými odpadmi na území obce Rúbaň

Starostka obce, Ing. Štěpánka  Zacharová konštatovala, že poslancom obecného zastupiteľstva bol doručený materiál – Všeobecne záväzné nariadenie Obce Rúbaň č. 1/2025, ktorým sa mení Všeobecne záväzné nariadenie Obce Rúbaň č. 4/2024 o nakladaní s komunálnymi odpadmi a drobnými stavebnými odpadmi na území obce Rúbaň, ktorý tvorí prílohu zápisnice pod písmenom E. Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) zveruje nakladanie s prevažnou väčšinou komunálnych odpadov obciam. Podrobnosti tohto nakladania si musí každá obec v zmysle § 81 ods. 8 citovaného zákona upraviť prostredníctvom všeobecne záväzného nariadenia (ďalej len „VZN“). V súlade so Všeobecne záväzným nariadením obce č. 4/2024 o nakladaní s komunálnymi odpadmi a drobnými stavebnými odpadmi na území obce Rúbaň v znení jeho dodatku obec zabezpečuje triedený zber biologicky rozložiteľných odpadov zo záhrad z každej domácnosti (BRKO) v dvojtýždňových intervaloch (každý párny štvrtok) v období mesiacov marec až november. Tento odpad občania doteraz  ukladali do použitých big bagov, ktoré obec v ostatnom období zabezpečovala bezplatne od poľnohospodárov.   Počnúc rokom 2026  budú pri odvoze biologicky rozložiteľného odpadu doteraz používané max big bagy  nahradené vrecami o rozmeroch 80 x 70 x 70 cm. Pre každú domácnosť je zabezpečené vrece  o rozmeroch 80 x 70 x 70 cm v počte 1 ks a občan si ho bude vedieť zakúpiť počas úradných hodín na obecnom úrade v obstarávacej cene. Spôsob úhrady nákladov na zabezpečenie zberných nádob, v našom prípade vriec, na biologicky rozložiteľný odpad je zakomponovaný v §  81 ods. 5 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.
Návrh VZN bol  v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce,  webovom sídle obce a CUET  dňa 28.11.2025. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 10.12.2025. Pripomienky neboli podané žiadnou fyzickou ani právnickou osobou. 
Poslancom bol v písomných podkladoch doručený návrh uznesenia s dôvodovou správou.

V diskusii vystúpili:
Štefan Juhász, poslanec:
· dopyt  k rozmeru vriec, či sa s malým traktorom bude dať s nimi  manipulovať, konáre treba lepšie usporiadať
Imrich Petrík, poslanec:
· dopyt či sa dá kúpiť pre jednu domácnosť viac vriec
· dopyt ku kvalite vriec, dosť lacné
Ing. Štěpánka Zacharová, starostka obce:
· konáre zbierame zvlášť, niektorí naraz vyložia veľké množstvo, 
· pre každú domácnosť je zabezpečené vrece v počte 1 ks, ktoré si bude možné  zakúpiť na obecnom úrade

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 277 zo dňa 15.12.2025
Obecné zastupiteľstvo v Rúbani podľa § 11 ods. 4  zákona č. 369/1990 Zb. o obecnom zriadení v  z. n. p. 
sa uznieslo 
na Všeobecne záväznom nariadení obce Rúbaň  č. 1/2025, ktorým sa mení Všeobecne záväzné nariadenie Obce Rúbaň č. 4/2024 o nakladaní s komunálnymi odpadmi a drobnými stavebnými odpadmi na území obce Rúbaň

7/ Zápisnica č. 2/2025 zo zasadnutia vyraďovacej a likvidačnej komisie

Starostka obce, Ing. Štěpánka  Zacharová konštatovala, že poslancom obecného zastupiteľstva bol doručený materiál - Zápisnica č. 2/2025 zo zasadnutia vyraďovacej a likvidačnej komisie, ktorý tvorí prílohu zápisnice pod písmenom F. Vyraďovacia a likvidačná komisia pri prerokovaní jednotlivých návrhov na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre obec už nepotrebný, obec ho nepoužíva respektíve už neplní účel stanovený pri jeho zaradení.
Poslancom bol v písomných podkladoch doručený návrh uznesenia s dôvodovou správou. 
Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum =5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 278 zo dňa 15.12.2025
Obecné zastupiteľstvo v Rúbani
1.  berie na vedomie
Zápisnicu zo zasadnutia vyraďovacej a likvidačnej komisie zo dňa 08.12.2025
2.schvaľuje
Návrh na vyradenie prebytočného a neupotrebiteľného majetku obce číslo OcU/S2025/ /00523-002 zo dňa 03.12.2025

8/ Určenie vážnych dôvodov pre poskytovanie sociálnej služby v zariadení pre seniorov

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Určenie vážnych dôvodov pre poskytovanie sociálnej služby v zariadení pre seniorov, ktorý tvorí prílohu zápisnice pod písmenom G. Dôvodom spracovania dokumentu je legislatívna zmena zákona č. 448/2008 o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov účinná od 1.9.2025 (ďalej len „zákon o sociálnych službách“).
Jedná sa najmä o § 35, ktorý stanovuje podmienky poskytovania sociálnej služby v zariadeniach pre seniorov.  Paragraf  35 ods. 1 písm. b) hovorí, že v zariadení pre seniorov sa poskytuje sociálna služba fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z dôvodov vopred určených a zverejnených obcou. Obec je povinná zistiť presne a úplne skutočný stav veci a za týmto účelom si obstarať potrebné podklady pre rozhodnutie. V zmysle uvedeného sa v tomto konkrétnom konaní predpokladá vykonávanie sociálnej posudkovej činnosti obcou.
Poslancom bol v písomných podkladoch doručený návrh uznesenia s dôvodovou správou. 

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 279 zo dňa 15.12.2025
Obecné zastupiteľstvo v Rúbani
berie na vedomie a schvaľuje 
Dokument: Určenie vážnych dôvodov pre poskytovanie sociálnej služby v zariadení pre seniorov

9/ Zaradenie obce Rúbaň do členstva a územia verejno-súkromného partnerstva
MAS – Dvory a okolie

Starostka obce, Ing. Štěpánka  Zacharová konštatovala, že poslancom obecného zastupiteľstva bol doručený materiál –  Zaradenie obce Rúbaň do členstva a územia verejno-súkromného partnerstva MAS – Dvory a okolie, ktorý tvorí prílohu zápisnice pod písmenom H. Miestne akčné skupiny (MAS) sú partnerstvá verejného a súkromného sektora, ktoré realizujú rozvojové aktivity v území na princípe komunitne vedeného miestneho rozvoja (CLLD). Obec je členom občianskeho združenia MAS – Dvory a okolie od roku 2012. Opätovné odsúhlasenie zaradenia obce Rúbaň do územia a členstva MAS – Dvory a okolie umožní obci a oprávneným subjektom z jej územia zapojiť sa v nadchádzajúcom období do implementácie Stratégie miestneho rozvoja a projektov spolupráce prostredníctvom Strategického plánu Spoločnej poľnohospodárskej politiky SR 2023–2027, a tým získať prístup k finančným zdrojom z fondov Európskej únie a štátneho rozpočtu. Členstvo v MAS naďalej prinesie obci možnosť realizovať projekty zamerané na rozvoj vidieka, zlepšenie infraštruktúry či ochranu životného prostredia. 
Poslancom bol v písomných podkladoch doručený návrh uznesenia s dôvodovou správou. 

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v  akom bolo uvedené v podkladoch rokovania.
Prítomnosť/kvórum = 5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 280 zo dňa 15.12.2025
Obecné zastupiteľstvo v Rúbani podľa § 11 ods. 4  zákona č. 369/1990 Zb. o obecnom zriadení v z. n. p. 
schvaľuje
súhlas so zaradením obce Rúbaň  do členstva a územia verejno-súkromného partnerstva
MAS – Dvory a okolie  za účelom udelenia štatútu Miestnej akčnej skupiny (MAS) pre Strategický plán Spoločnej poľnohospodárskej politiky SR  2023 – 2027.

10/ Žiadosť o súhlas s plánovanou stavbou „Výstavba novej zemnej NN prípojky pre pripojenie novej základňovej stanice 1911BR_ Rúbaň“

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o súhlas s plánovanou stavbou „Výstavba novej zemnej NN prípojky pre pripojenie novej základňovej stanice 1911BR_ Rúbaň“, ktorý tvorí prílohu zápisnice pod písmenom I. Spoločnosť Orange Slovensko a.s. so sídlom Metodova 8, 821 08 Bratislava (ďalej len „investor“) plánuje vybudovať novú zemnú  NN prípojku pre pripojenie novej základňovej stanice. Základňová stanica by mala byť umiestnená na hydroglóbuse na parcele KN „E“ 863/9  v areáli nám známej pod názvom  STAVBA.   Západoslovenská distribučná, a.s. stanovila bod pripojenia k elektrickej sieti stĺp č. 45 umiestnený pred rodinným domom  so súpisným číslom 359. Nová elektrická prípojka pre pripojenie novej základňovej stanice bude vedená cez pozemky vo vlastníctve obce. 
Poslancom bol v písomných podkladoch doručený návrh uznesenia s dôvodovou správou. 

[bookmark: _Hlk201740813]Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum =5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 281 zo dňa 15.12.2025
Obecné zastupiteľstvo v Rúbani podľa § 11 ods. 4  zákona č. 369/1990 Zb. o obecnom zriadení v z. n. p. 
súhlasí 
[bookmark: _Hlk216768392]s plánovanou stavbou: „Výstavba novej zemnej NN prípojky pre pripojenie novej základňovej stanice 1911BR_RÚBAŇ“

11/ Žiadosť neverejného poskytovateľa sociálnych služieb o poskytnutie finančného príspevku na prevádzku na zabezpečenie poskytovania sociálnej služby v zariadení pre seniorov DOS Danubia na rok 2026
Starostka obce, Ing. Štěpánka  Zacharová konštatovala, že poslancom obecného zastupiteľstva bol doručený materiál – Žiadosť neverejného poskytovateľa sociálnych služieb o poskytnutie finančného príspevku na prevádzku na zabezpečenie poskytovania sociálnej služby v zariadení pre seniorov DOS Danubia na rok 2026, ktorý tvorí prílohu zápisnice pod písmenom J. Poskytovanie finančného príspevku na prevádzku poskytovanej sociálnej služby je samosprávnou pôsobnosťou obcí – je to ich originálna pôsobnosť. Táto pôsobnosť je zakotvená v § 80 ods. k) zákona o sociálnych službách a bola zavedená novelou zákona o sociálnych službách s účinnosťou od 01.01.2022. V zmysle § 80 ods. k)  zákona o sociálnych službách obec poskytuje podľa § 75 ods. 1 a 2 citovaného zákona  finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby. Navrhovaná výška FPP zohľadňuje finančné možnosti rozpočtu obce Rúbaň a navrhovaná výška korešponduje s odhadovaným príjmom podielových daní na 1 obyvateľa obce Rúbaň za rok 2025.
Poslancom bol v písomných podkladoch doručený návrh uznesenia s dôvodovou správou. 

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum =5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 282 zo dňa 15.12.2025
Obecné zastupiteľstvo v Rúbani podľa § 4 ods. 3 písm. p)   zákona č. 369/1990 Zb. o obecnom zriadení v z. n. p. a podľa § 75 ods. 1 zákona č. 448/2008 Z. z. o sociálnych službách v znení neskorších predpisov
1. berie na vedomie
Žiadosť neverejného poskytovateľa sociálnych služieb o poskytnutie finančného príspevku na prevádzku na zabezpečenie poskytovania sociálnej služby v zariadení pre seniorov DOS Danubia na rok 2026       
2. schvaľuje 
a) pre Julianu Špánikovú,   na rok 2026  poskytnutie finančného príspevku na prevádzku poskytovanej sociálnej služby v zariadení pre seniorov Občianske združenie DOS, Dukelských hrdinov 886, 022 04 Čadca, Prevádzka DOS Danubia, Sobieskeho 3108/100, 943 01 Štúrovo vo výške 25 EUR mesačne
b) pre Alžbetu Csereovú,    na rok 2026  poskytnutie finančného príspevku na prevádzku poskytovanej sociálnej služby v zariadení pre seniorov Občianske združenie DOS, Dukelských hrdinov 886, 022 04 Čadca, Prevádzka DOS Danubia, Sobieskeho 3108/100, 943 01 Štúrovo vo výške 25 EUR mesačne
3. odporúča
a) starostke obce uzatvoriť písomnú zmluvu o poskytnutí finančného príspevku na prevádzku na zabezpečenie poskytovanej sociálnej služby s Občianskym združením DOS, Dukelských hrdinov 886, 022 04 Čadca, Prevádzka DOS Danubia, Sobieskeho 3108/100, 943 01 Štúrovo ako neverejným poskytovateľom sociálnej služby pre Julianu Špánikovú 
b) starostke obce uzatvoriť písomnú zmluvu o poskytnutí finančného príspevku na prevádzku na zabezpečenie poskytovanej sociálnej služby s Občianskym združením DOS, Dukelských hrdinov 886, 022 04 Čadca, Prevádzka DOS Danubia, Sobieskeho 3108/100, 943 01 Štúrovo ako neverejným poskytovateľom sociálnej služby pre Alžbetu Csereovú  

12/ Žiadosť o finančnú dotáciu na CVČ v Nových Zámkoch na školský rok 2025/2026

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o finančnú dotáciu na CVČ v Nových Zámkoch na školský rok 2025/2026, ktorý tvorí prílohu zápisnice pod písmenom K. Mesto Nové Zámky doručilo Obci Rúbaň žiadosť o finančnú dotáciu na CVČ v Nových Zámkoch na školský rok 2025/2026, ktoré poskytuje záujmové vzdelávanie deťom, žiakom s trvalým pobytom v obci Rúbaň. Každá obec dostáva finančné prostriedky na záujmové vzdelávanie detí podľa počtu obyvateľov s trvalým pobytom na území obce. Z takto pridelených finančných prostriedkov financuje náklady na záujmové vzdelávanie detí z CVČ.
Poslancom bol v písomných podkladoch doručený návrh uznesenia s dôvodovou správou. 
Starostka obce sa uistila, že k predloženému návrhu uznesenia niet viac pripomienok, 


[bookmark: _GoBack]doplňujúcich alebo pozmeňujúcich návrhov.
Nato prebehlo hlasovanie o návrhu uznesenia v znení, v akom bolo uvedené v podkladoch rokovania.
Prítomnosť/kvórum =5/3
Hlasovanie „za/proti/zdržal sa hlasovania“ = 5/0/0

U z n e s e n i e  Obecného zastupiteľstva v Rúbani č. 283 zo dňa 15.12.2025
Obecné zastupiteľstvo v Rúbani 
1. [bookmark: _Hlk216773598]vyhovuje
 Žiadosti Mesta Nové Zámky  ako zriaďovateľovi Centra voľného času Pyramída,
 Jánošíkova 1, Nové Zámky o finančnú dotáciu na mzdy a prevádzku Centra voľného času
 Pyramída, Jánošíkova 1, Nové Zámky na školský rok 2025/2026
2. schvaľuje
poskytnutie  finančnej dotácie vo výške 87,00 EUR na mzdy a prevádzku Centra voľného času Pyramída, Jánošíkova 1, Nové Zámky

13/ Rôzne  

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Dňa 30.10.2025 sa v priestoroch Úradu práce, sociálnych vecí a rodiny v Nových Zámkoch konalo stretnutie primátorov miest a starostov obcí na tému „Prezentácia národných projektov a nástrojov aktívnej politiky trhu práce“.  

Dňa 6.11.2025 bolo do podateľne obce Západoslovenskou vodárenskou spoločnosťou, a.s. zaslané oznámenie o zavedení dvojzložkovej ceny za vodné a stočné počnúc januárom 2026.
Dôvod: 
Úrad pre reguláciu sieťových odvetví  (ÚRSO) zavedením dvojzložkovej ceny sleduje spravodlivejšie prerozdelenie nákladov, ktoré vznikajú vodárenským spoločnostiam, bez ohľadu na spotrebu medzi všetkých odberateľov, vrátane tých s nulovou spotrebou.
Zosúladenie fakturácie s ostatnými regulovanými odvetviami (elektroenergetika, plynárenstvo, tepelné hospodárstvo), v ktorých je už model zavedený a uplatňovaný.
Cieľom je tiež zabezpečenie dostatočných finančných prostriedkov na obnovu zastaranej infraštruktúry vodovodov a kanalizácií.
Dvojzložková cena vodného a stočného pozostáva z fixnej a variabilnej zložky. Fixná predstavuje pevnú ročnú platbu, variabilná zložka predstavuje platbu podľa skutočnej spotreby. Fixnú zložku ceny budú teda platiť aj odberatelia s nulovou spotrebou. 
Fixná zložka predstavuje pevne stanovenú sadzbu na rok na odberné, resp. výpustné miesto podľa tarifných skupín. Do tarifnej skupiny sa priraďujú odberné miesta na základe DN vodomera (menovitého priemeru vodomera) konkrétneho odberného miesta. Maximálna výška fixnej zložky ceny za výber pitnej vody verejným vodovodom (VODNÉ) je stanovená Vyhláškou č. 323/2022 Z. z. podľa tarifných skupín.

Dňa 11.11.2025 sa v priestoroch Domu kultúry na Hlavnom námestí 7 v Nových Zámkoch konalo zasadnutie snemu „Regionálneho združenia miest a obcí novozámockej, štúrovskej a šurianskej oblasti“. Obsahom stretnutia bola prezentácia návrhu Spoločného pozičného dokumentu dvoch združení samospráv, a to  SK8 a ZMOS k reforme verejnej správy (zvažované modely v počte 5).
Regionálne združenie miest a obcí novozámockej, štúrovskej a šurianskej oblasti navrhlo a schválilo uplatniť a ďalej rozpracovať dva modely, a to:  model 4 – Koordinovaná spolupráca obcí vo forme združení obcí s politickým riadením , respektíve model 2 – Povinná spolupráca obcí vo forme združení obcí s manažérskym riadením.

Dňa 12.11.2025 sa vykonal  štatutárny audit účtovníctva obce za obdobie január až október 2025.

Dňa 18.11.2025 bolo doručené do podateľne obce Krajským riaditeľstvom hasičského a záchranného zboru v Nitre oznámenie o zaradení dobrovoľného hasičského zboru obce do kategórie C  a z toho plynúcich súvislostí v systéme rozmiestnenia síl a prostriedkov hasičských jednotiek na území SR. 

Dňa 19.11.2025 sa v priestoroch hasičskej zbrojnice uskutočnilo milé stretnutie dôchodcov. Stretnutie bolo obohatené kultúrnou vložkou, a to kyticou piesní v podaní cirkevného spevokolu „SCHÓLA SANCTA CAECILIA“.

Dňa 25.11.2025 sa konala odborná príprava krízových štábov obcí a miest organizovaná Okresným úradom Nové Zámky, odbor krízového riadenia.
Dňa 25.11.2025 bolo obci oznámené, že žiadosť o poskytnutie dotácie vo výške 12 966,36 EUR  na projekt s názvom „Nákup mobilného pódia pre obec Rúbaň“ v rámci programu Živý vidiek bola schválená. Zmluva o poskytnutí dotácie na projekt bola zverejnená v centrálnom registri zmlúv a je účinná. 
Informácie o potrebe aktualizácie projektovej dokumentácie "Most na miestnej komunikácii v obci Rúbaň nad potokom Paríž", dátum vyhotovenia august 2020  (08/2020) z dôvodu že vydané stavebné povolenie stratilo účinnosť a pre pokračovanie v projekte je nutné absolvovať nové stavebné konanie. Nový stavebný zákon (účinný od apríla 2025) prináša zmeny v procesoch, ale základná požiadavka ostáva: stavba musí byť povolená. Poslanci odporúčajú v projekte pokračovať a požiadať vyhotoviteľa projektovej dokumentácie o jeho aktualizáciu.   

Dňa 10.12.2025 sa v priestoroch Obecného úradu v Pribete konalo 31. zasadnutie valného zhromaždenia verejno-súkromného partnerstva MAS – Dvory a okolie, obsahom ktorého boli informácie: Ukončenie implementácie stratégie CLLD za programové obdobie 2014 – 2022; Výzva 3/SP/2025-77.1 – príprava žiadosti o udelenie štatútu MAS; Zmena stanov.
Následne sa uskutočnilo zasadnutie predsedníctva Dvory a okolie – združenia obcí, predmetom ktorého boli aktuálne informácie, predbežný návrh členských príspevkov a rozpočtu na rok 2026. 

Dňa 29.11.2025 sa v priestoroch materskej školy uskutočnili “Vianočné tvorivé dielne“ a následne pred budovou obecného úradu požehnanie  Adventného venca a betlehemu otcom Gáborom.

Dňa 5.12.2024 sa v dopoludňajších hodinách konalo v priestoroch materskej školy stretnutie škôlkarov s Mikulášom a Anjelom a vo večerných hodinách v budove  kultúrneho domu stretnutie detí s Mikulášom a jeho pomocníkmi. Poďakovanie poslancovi Gáborovi Pócsovi, zamestnancom obce a dobrovoľníkom za zorganizovanie tohto podujatia.

Obrad posvätenia vína na Svätého Jána sa bude konať po sv. omši v kostole dňa 27.12.2025 a následne stretnutie vinárov, organizované veriacimi, je naplánované v priestoroch hasičskej zbrojnice.

Dňa 28.12.2025 sa v rímskokatolíckom kostole uskutoční „Vianočný koncert“ v réžii cirkevného spevokolu.  

Pozvanie pani Zsuzsa Tarr Sipos, starostky partnerskej obce Dömsöd na „Novoročný koncert“, ktorý sa uskutoční 11.1.2026 so začiatkom o 15.00 hod. a na výstavu z príležitosti Dňa maďarskej kultúry, ktorá sa uskutoční dňa 22.1.2026 so začiatkom o 17.00 hodine v Dömsöde.  Neskôr by výstava bola  predstavená aj v Rúbani – predbežný dátum: 22.03.2026, miesto konania: kultúrny dom.

Starostka obce dala priestor poslancom na tlmočenie nápadov, názorov. 

PaedDr. Kristína Pócsová, poslanec:
· pozvanie na vianočný koncert v kostole, malé občerstvenie, srdečne očakávajú každého

14/ Interpelácie  

Na dnešné rokovanie neboli predložené žiadne interpelácie.

15/ Záver

Nakoľko program zasadnutia obecného zastupiteľstva bol vyčerpaný, predsedajúca poďakovala  všetkým prítomným za účasť a rokovanie ukončila. Vyjadrila vďaku poslancom za vykonanú prácu a dobrú spoluprácu, podporu v roku 2025 a do roku 2026 popriala všetko najlepšie.







Erika Csölleová     						Ing. Štěpánka Zacharová
prednostka úradu                                                                           starostka obce



Overovatelia:    	PaedDr. Kristína Pócsová

Ing. Zoltán Tamašek

V Rúbani dňa 19.12.2025

Zapisovateľka:  	Helena Kanyicsková
